Matkamme alussa näytti siltä, että kaikki Jokien ylätasangon vedet olisivat purkautuneet alas laaksoon!

**Hargel** (*Solenostemma argel*). Kasvin lehtiä käytetään mm. maksa- ja munuaisvaivoihin sekä haavojen hoitoon (kuva s. 188).

Hargel kuuluu Oleanterikasveihin (Apocynaceae), johon suomalaisista kasveista kuuluvat myrkylliset käärmeenpistoyrtti ja pikkutalvio.

Tässä kuva matkamme alkutaipaleelta. Tassilin ylänkö on vielä kaukana edessäpäin.

Assakoun kapean solan hämärästä valoon, 600 metriä lähtötasoa ylemmäksi.

**Jerikon ruusu**. Kasvi selviää jopa 50 vuoden kuivuudesta.

**Phallossymboleita vai avaruusaluksia?** Piirros on ilmeisen vanha, bubalus-kaudelta.

**Tin Mgharen**. Paimen seuraa härkää vaiko sittenkin hevosta. Tämä yksittäisenä oleva kuva antaa mahdollisuuksia toisenlaisiinkin tulkintoihin. Onko toisen paimenen jalat eläimen takana? Hevosten ja vaunujen kausi.

**Tin Mgharen**. Arvoituksellinen kuva. Pyörä eläimen alla merkinnee sitä, että tässä on hevonen. Hevosten ja vaunujen kausi.

**Tin Mgharen**. Asunnon, maton tai seinävaatteen malli. Kamelikausi.

T**in Mgharen.** Opas Abdellah Elies tulkitsee Tifinagh -tekstiä. Tifinagh-kirjoitusta alettiin käyttää n. 2200 vuotta sitten, kamelikaudella.

**Tin Mgharen**. Kamelilla ratsastaja keihää kanssa. Kamelikausi.

**Tin Mgharen**. Paimentolais- tai kamelikaudelta oleva metsästyskohtaus. Kameli ratsastajineen myöhemmin lisätty.

**Tin Mgharen**. Saharan kallioihin tehdyt piirrokset on usein piirretty ohuella viivalla ja niiden erottaminen on joskus vaikeaa. Ilta-auringon valossa varjomme ovat siirtyneet esihistorialliseen aikaan kunnioittamaan puhvelia. Bubalus-kausi.

**Tin Mgharen**. Kontallaan oleva mies puukko vyötäisillä, takana toinen hahmo. Kuvan vasemmassa reunassa tarkkailussa oleva saaliseläin. Bubalus-kausi. Kuva tarjoaa muitakin selityksiä.

**Tin Mgharen**. Lapsen tai lapselle piirtelyä kamelikaudella. Mustat hahmot luultavasti myöhemmin lisättyjä.

**Ihelen-Thilahi**. Harvinainen kuva palmupuista. Sijoittunee kamelikaudelle.

**Ihelen-Thilahi**. Alhaalla keskellä sarvipäinen vuohi ja metsästäjiä keihäineen. Vasemmalla majan (?) kehikko, jossa roikkuu pusseja. Keskellä ylhäällä sarvellinen eläin, jolla on ihmisen takajalat. Paimentolaiskausi.

**Ihelen-Thilahi**. Afrikasta tunnetaan monia pelejä, joita on pelattu iät ja ajat, ja joiden pelaamiseen tarvitaan vain hiekkaan painettuja kuoppia ja kiviä tai tikkuja. Paimentolaiskausi.

**Ihelen-Thilahi**. Tyypillisiä puoliluolia.

**Ihelen-Thilahi**. Kenties kivettyneitä jalanjälkiä (?)

**Ihelen-Thilahi**. Majaa rakennetaan. Paimentolaiskausi.

**Ihelen-Thilahi**. Kirahvimaalaus paimentolaiskauden alkupuolelta.

**Ihelen-Thilahi.** Lehmää esittävä kalliopiirros varhaiselta paimentolaiskaudelta.

**Ihelen-Thilahi**.Puhveli ja paimen koirineen paimentolaiskaudelta. Kuva on maalattu vanhemman kuvan päälle, joka näkyy taustalla.

**Ihelen-Thilahi**. Ylempänä punaisella maalattua puhvelia ajaa takaa kaksi koiraa. Paimentolaiskauden metsästystä. Alapuolella mustia kamelikauden kuvia.

**Ihelen-Thilahi**. Kamelikaudella kuvattiin myös näyttäviä taistelukohtauksia. Oikealla tifinagh-tekstiä.

**Ihelen-Thilahi**. Talon malli hevos- tai kamelikaudelta.

**Ihelen-Thilahi**. Pyöröpääkauden kaksi naishahmoa.

**Ihelen-Thilahi**. Kaksi sarvipäistä eläintä, tamma ja varsa. Pyöröpääkausi.

**Ihelen-Thilahi.** Kuvan keskellä, kenties sulkapäähineellä varustettu ihmishahmo on herättänyt runsaasti keskustelua. Kuvia on epäilty jopa "marsilaisiksi". Pyöröpäkausi.

**Ihelen-Thilahi**. Taidokkaasti maalattuja kirahveja. Varhainen paimentolaiskausi.

**Ihelen-Thilahi.** Lounas maastossa. Tällä kertaa on lisukkeena ranskalaiset perunat, tuaregien tapaan.

**Tin Aboteka**. Tunnettu hevoskauden aikainen maalaus esittää vaunuissa ajavaa pariskuntaa ja niiden vieressä juoksevaa koiraa. Kuvassa myös nainen ja mies. Hevoskaudella ihmiset kuvattiin kapealla vyötäröllä ja hartiat kolmion muotoiseksi.

**Tin Aboteka**. Hevoskauteen kuuluva ihmishahmo. Pään päällä oleva rengaskuvio lienee eri aikaan maalattu.

**Tin Aboteka**. Raskaana oleva nainen ja eläinpäinen mieshahmo. Kaareville viivoille on vaikea löytää selitystä. Paimentoaiskausi.

**Tin Aboteka**. Ilmeisesti hevoskauteen kuuluva ihmishahmo. Iso päähine tai hiuslaite.

**Tin Aboteka**. Kippurahäntäinen leijona. Muutamia katkelmia kamelikaudelta.

**Tin Aboteka**. Pyöröpääkauden tunnusmerkkejä ovat isopäiset ja isokokoiset ihmiset ja eläimet. Kuvassa oleva alkuhärkä koskettaa turvallaan ihmistä. Kuvaseinämän korkeus on noin 2 m.

**Tin Aboteka**. Yksityiskohta edellisestä kuvasta. Jättikokoinen hahmo, jolla käsivarsissa ja jaloissa ihomaalauksia.

**Tin Aboteka**.Yksityiskohta vasemmanpuolimmaisesta kuvasta.

**Tin Aboteka**. Jousi ja nuoli aseenaan oleva jättikokoinen metsästäjä, jolla on selviä negroidisia piirteitä.

**Tin Aboteka**. Lähikuva metsästäjästä.

**Tin Tazarift**.Tassili n'Ajjerin luonnonsuojelualueella on kasattu maalausten eteen matalat kiviaidat, joiden taakse katsojien pitää jäädä. Kuvassa pyöröpääkauden metsästäjiä ja tanssijoita. Kuvakentän korkeus noin 3 m ja leveys noin 5 m.

**Tin Tazarift**. Näillä pyöröpääkauden "marsilaisilla" on todennäköisesti päässään päähineet, joissa on jäniksen korvia muistuttavat ulokkeet.

**Tin Tazarift**. Pyöreäpäinen hahmo pukkien ympäröimänä.

**Tin Tazarift**. Paimen ja lehmät. Kalliomaalauksia on kostuteltu vedellä tai niitä on jopa sivelty öljyllä parempien valokuvien toivossa. Valitettavasti tämä tuomittava tapa ehti levitä laajalle aiheuttaen kuvien häviämisen vähitellen näkymättömiin. Tähän ovat syyllistyneet niin tutkijat (Lhote), oppaat kuin turistitkin.

**Tin Tazarift**. Upea paimentolaiskauden maalaus, jossa todennäköisesti isä ja lapsi laikukkaita lehmiä paimentamassa.

**Tin Tazarift**. Sirot kauriit kuuluvat pyöröpääkaudelle.

**Tin Tazarift**. "Pikajuoksija" ja lehmä paimentolaiskaudelta.

**Tin Tazarift** .Koko maailmassa yleisin ja laajimmalle levinnyt kuva-aihe on kämmenkuvat, jotka tässä on tehty puhaltamalla väriainetta käden ympärille (ns. negatiivinen kämmenkuva). Vaikka näimme retkellämme vain muutaman kämmenkuvan, on se Lajoux'in mukaan Tassilissa yleinen.

**Tin Tazarift.** Paimentolaiskauden tyypillinen kuva-aihe. Vasemman puolen naishamo ei välttämättä kuulu samaan sommitelmaan.

**Tin Tazarift**. Maailman menoa voi pohdiskella näinkin.

**Tin Tazarift**. Kyykyssä oleva nainen hoivaa lasta/lapsia. Paimentolaiskausi.

**Tin Tazarift.** Ilmeisesti maasian (*Orycteropus afer*) kuva.

**Tin Tazarift**. Andropomorfeja: vasemmalla eläinpäinen, oikealla linnunsulkainen ihmishahmo. Pyöröpääkausi. Kuva pahasti rapautunut.

**Tin Tazarift**. Tanssijoita. Keskellä olevan naisen korkeus n. 50 cm. Pyöröpääkausi.

**Tin Tazarift.** Iso (50 cm) käsikuva pyöröpääkaudelta. Kädestä puuttuu sormi ja loputkin sormet näyttävät olevan siteessä...

**Tin Tazarift**. Tyypillisiä pyöröpääkauden metsästäjiä. Jousi oli jo tuolloin tunnettu Saharassa.

**Tin Tazarift**. Yksi Tassilin tunnetuimmista maalauksista esittää Henri Lhoten mielestä egyptiläistä venettä. Monet tutkijat epäilevät venetulkintaa. Kyse voi olla käärmeestä tai vaikkapa kaarevasta metsästysvälineestä. Varhainen paimentolaiskausi.

**Tin Tazarift**. Pyöröpääkauden mieshahmo, jolla on olkapäällään puolikuun muotoinen esine, jonka tarkoitus on tuntematon. Miehellä on molemmissa käsissään sauvat, joissa pallomainen pää.

**Tin Tazarift**. Kuvassa etualalla synnyttävä nainen, ehkä myös ylhäällä. Varhainen paimentolaiskausi.

**Tin Tazarift**. Mies ja rakennelma, joka voi olla uuni.Pyöröpääkauden kuva.

**Tin Tazarift**. Kohtaus, missä on tanssijoita, ihmisiä ja eläimiä. Vasemmassa reunassa todennäköisesti apina.

**Tin Tazarift**. Lähikuva edellisestä. Ihmisillä on päässään todennäköisesti sulilla koristellut päähineet.

**Sefar**. Isokokoinen kala pyöröpääkaudelta ja sen yläpuolella pitkäkorvainen kettu, joka lienee kalan kuvaa nuorempi.

**Sefar**. Tanssivia ihmisiä pyöröpääkaudelta.

**Sefar**. Miehiä ja kettuja pyöröpääkaudelta.Miehillä on kädessään pitkät haaraiset seipäät, joiden alaosaan on kiinnitetty jokin pyöreä esine.

**Sefar**. Tanssivia naisia yllään naamiot ja lyhyet kaislahameet. Pyöröpääkausi.

**Sefar**. Iso pyöröpääkauden kuva missä ylinnä iso ääriviivoin maalattu härkä ja sen alla kaksi ääriviivoin maalattua ihmishahmoa.

**Sefar**. Lyhyisiin mekkoihin pukeutuneita tyttöjä rituaalinomaisessa asennossa. Pyöröpääkausi.

**Sefar**. Lähikuva edellisestä jossa näkyvät ”sarvelliset” päähineet.

**Sefar**. Kuuluisa pyöröpääkauden maalaus. Keskellä oleva mieshahmo päähineessään voi olla shamaani. Oikealla puolella oleva nainen on palvonta-asennossa.

**Sefar**. Lähikuva edellisestä, missä näkyy kuinka molemmat hahmot on kuvattu ilman kämmeniä.

**Sefar**. Pyöröpääkauden kuva-aiheita.

**Sefar**. Yksityiskohta edellisestä, linnun tai perhosen kuva. Perhostulkinnan on esittänyt F. Soleilhavoup.

**Sefar**. Metsästäjä paimentolaiskaudelta. Kalliossa on myös pieni ampiaispesä.

**Sefar**. Iso karjalauma ja kenties kolme omistajaperhettä paimentolaiskaudelta.

**Sefar**. Metsästäjä jousen ja nuolien kanssa. Paimentolaiskaudelta.

**Sefar.** Lammas ja kauris pyöröpääkaudelta. Ympyrä voi olla auringon symboli.

**Sefar**. Synnyttävä nainen piileskelee pienen kalliosyvennyksen katossa.

**Sefar**. Paimentolaiskauden voimakasrakenteinen metsästäjä.

**Sefar**. Jonossa tanssivia mieshahmoja pyöröpääkaudelta. Kuvassa voidaan nähdä seksuaalisymboliikkaa.

**Sefar**. Vain ääriviivoin maalattu tanssiva hahmo paimentolaiskaudelta.

**Sefar**. Pitkätukkainen hontelo metsästäjä paimentolaiskaudelta. Karikatyyri. Onko miehellä jonkinlainen lannevaate? Kuvio toistuu monissa Tassilin kuvissa. Entä mitä esinettä hän pitää vasemmassa kädessään?

**Sefar**. Päällekkäisiä pyöröpääkauden kuvia. Keskellä alhaalla isokokoinen nauhoin koristeltu härkä, jonka päälle on maalattu äiti vastasyntyneen kanssa.

**Sefar.** Lähikuva paljastaa ejakuloivan miehen. Naista ja miestä yhdistää tuttu puolikuun symboli.

**Sefar**. Osa päällekkäisten kuvien freskoa pyöröpääkaudelta. Keskellä iso irtonainen käsivarsi, jonka merkitystä ei tunneta. Pienet juoksijat voivat olla myöhemmältä kaudelta.

**Sefar**. Paimentolaiskauden tastelukohtaus. Ehkä tässä taistellaan hupenevista laidunmaista. Kuvan alareunassa pyöröpääkauden pukkeja.

**Tin Aboteka**. Yksityiskohta edellisestä maalauksesta.

**Sefar**. Pyöröpääkauden kirahvi ja pukkeja. Kirahvilla 'ratsastava' hahmo lienee maalattu myöhemmin.

**Sefar**. Taustalla tumma pyöröpääkauden ihminen, jonka päälle on maalattu vaaleita hahmoja.

**Sefar**. Paimentolaiskauden maalaus. Vasemmanpuoleisen naisen olkapäällä jälleen outo puolikuun muotoinen kappale. Ihmishahmot voivat olla eri-ikäisiä.

**Sefar**. Perhepotretti pyöröpääkaudelta.

**Sefar**. Pyöröpääkauden hahmoja palvonta-asennossa. Tässä maalauskentässä useita arvoituksellisia rengaskuvioita.

**Sefar**. Pyöröpääkauden shamaanihahmo. Huomaa palvova hahmo oikean pohkeen kohdalla.

**Sefar.** Kuuluisa suuri "Sefarin jumala", korkeus n. 250 cm. Tämä palvonnan kohteena oleva jumalhahmo näyttää kärsivän epämuodostumista, joista suurin on valtavat kivekset, jotka viittaavat elefanttitautiin (Soleilhavoup, Kunz).

**Sefar**. Sama seinämä kauempaa alhaalta kuvattuna. Huomaa erityisesti eläinten kuvaamistapa. Eläimen keho on kuvattuna sivusta, mutta tietyt ruumiinosat edestä: jalat, sarvet ja korvat. Eläimen selän päälle kuvattu synnyttävä nainen (?)

**Sefar**. Palvova naishahmo, joka on myös kuvattu tyypilliseen tapaan, rinnat päällekkäin.

**Sefar**. Jumalhahmon jalkojen juuressa suuri joukko palvovia hahmoja. Kuvassa oikealla arvoituksellinen soikio.

**Sefar.** Välien selvittelyä pyöröpääkaudelta.

**Sefar**. Isokokoinen alkuhärkä, jonka päälle on maalattu antilooppi. Toinen antilooppi on lähes kosketuksissa luonnolliseen halkeamaan. Sen sorkkiin on liitetty puolikuun muotoinen esine, joka tavallisesti on liitetty ihmisiin.

**Sefar.** Pyöröpääkauden naishahmoja, joista toinen on kääntyneenä kallion rakoa kohti.

**Sefar**. Puolikuun koristama Sefarin kruunupäinen "Kalajumala" (Lhote)pyöröpääkaudelta.Kala on tulkittu myös linnuksi. Korkeus n. 250 cm

**Sefar**. Kuvassa vasemmalla ihminen, jolla on 'jänispäähine', oikealla strutsi.Pyöröpääkausi.

**Sefar**. Paimentolaiskauden metsästäjiä. Eri aikoina maalattuja kuvia.

**Sefar**. Paimentolaiskauden mies. Karikatyyri.

**Sefar**. Metsästäjänainen kumartuneena pukin edessä. Outoja pitkäkaulaisia lintuhahmoja. Ihmisiä arkiaskareissa. Eri kausien kuvia. Oikealla oleva henkilö voi olla hevoskaudelta, muut varhaiselta paimentolaiskaudelta.

**Sefar**. Pyöröpääkauden tanssijoita.

**Sefar**. Käsivarren kuva, jonka alla tai päällä on ohuella viivalla maalattu sarvikuono ja paksulla viivalla maalattu iso strutsi. Vain strutsin kaulaosa mahtuu kuvaan. Pyöröpääkausi.

**Sefar.** Sirot antiloopin kuvat pyöröpääkaudelta.

**Sefar**. Koristeellisiin vaatteisiin pukeutuneita tanssijoita pyöröpääkaudelta.

**Sefar.** Tummia tanssijoita yhdistää köysi.

**Sefar**. Ihomaalauksin tai vaattein koristeltuja naistanssijoita takaapäin kuvattuna. Pyöröpääkausi.

**Sefar**. 'Naamiaiset' Sefarissa pyöröpääkaudella.

**Sefar**. 'Musta nainen'-nimellä tunnettu naamioitunut nainen pyöröpääkaudelta. On epäselvää, mitä nainen pitää kädessään. Kenties keramiikkaa.

**Sefar**. Kuvan alaosassa elämää paimentolaiskaudella, ylempi osa mahdollisesti myöhemmin maalattu.

**Sefar**. Andropomorfi pyöröpääkaudelta.

**Sefar**. Raidoin koristeltu nainen pyöröpääkaudelta.

**Sefar**. Sikapaimenet paimentolaiskaudelta.

**Sefar.** Tyyliteltyjä ampiaisnaamioita paimetolaiskaudelta.

**Sefar**. Hevoskauden kaksoiskolmioihmisiä. Kamelikuva myöhemmin lisätty.

**Sefar**. Asumukset on kuvattu ylhäältä päin ja niissä asuvat ihmiset sivulta. Vasemmalla kameli ja oikealla hevonen ratsastajineen. Kamelikausi.

**Sefar**. Kämmenpainalluksia. Ylhäällä keskellä oleva kuva antaa viitteen siitä, että ns. negatiivisen kämmenkuvan päälle on punavärillä painettu kämmenjälki.

**Sefar**. Mahdollisesti kamelikauden metsästyskuva, jossa koirat piirittävät osumia saanutta pukkia.

**Sefa**r. Hevoskauden taistelukohtaus.

**Sefar**. Kamelien ja aasien kulkemaa reittiä.

**Titeras N'Elias**. Mies ajaa kahden hevosen vetämiä rattaita. Hevoskausi.

**Titeras N'Elias**. Paimentolaiskauden kuva sisältää monia tulkinta-arvoituksia.

**Titeras N'Elias**. Pyöröpääkauden jumalhahmon yläpuolella ihomaalauksin koristeltuja hahmoja.

**Timenzouzine**. Pyöröpääkauden ihmisiä arvoituksellisissa asennoissa.

**Timenzouzine**. Vaakakalliolle hakattu suurikokoinen elefantti bubalus-kaudelta.

**Timenzouzine**. Lähikuva elefantista. Kohtisuoraan ylhäältä paistava aurinko ei luo varjoja kuvaan ja tekee kunnollisen kuvan saamisen kohteesta mahdottomaksi!

**Timenzouzine**. Vasemmalla olevan syvennyksen katossa on seuraavan sivun vaikuttava maalaus.

**Timenzouzine**. Isäntä juhlatamineissa kohottaa maljan karjansa kunniaksi. Paimentolaiskausi.

**Timenzouzine**. Komea antilooppiryhmä kalliosyvennyksessä.

**Timenzouzine**. Edellisen sivun antiloopit suurempana.

**Timenzouzine**. Utelias mula-mula (kalottitasku, *Oenanthe leucopyga)* on tullut tarkastamaan, josko turisteilta jäisi muruja lounaaksi...

**Timenzouzine**. Toinen näkemämme elefanttikaiverrus bubalus-kaudelta.

**Tan Zoumaitak.** Luonnon luoma kita.

**Tan Zoumaitak.** Saharan myrtti (Myrtus nivellei), luetaan Tassilin uhanalaisiin kasveihin. Tassilin alueella kasvin lehtiä käytetään parantamaan maksan toimintaa. Kourallinen lehtiä uutetaan vuohen maitoon ja nautitaan kuumana. (Lähde: A guide to medicinal plants in North Africa).

**Tan Zoumaitak.** Komea fresko pyöröpääkaudelta. Keskiössä kaunis tanssiva pari.

**Tan Zoumaitak**. Pukilla ratsastava lapsi on silminnähden iloissaan keveistä hahtuvapallosista!

**Tan Zoumaitak**. Tanssijat pukkien ympäröimänä, komeasarvisin etualalla. Pukin takana lienee rumpu hapsuineen.

**Tan Zoumaitak**. Tanssi jatkuu.

**Tan Zoumaitak**. Tyttö ja pelottava eläinhahmo, jolla on eri eläinten piirteitä. Mutta onko hapsuilla varustettu rengas rumpu? Kenties tanssiva tyttö on maalattu myöhemmin sen päälle, mutta väri on osittain kulunut pois.

**Tan Zoumaitak**. Yksityiskohta koristellusta, pyöröpääkauden tanssijasta ja pienokaisesta. Alla arvoituksellinen, myöhemmin lisätty eläinhahmo.

**Tan Zoumaitak**. Edellisen kuvan oikealla puolella äiti, jonka päälle on maalattu tyttö sauvan kanssa. Tilaa olisi ollut maalata tyttö etäämmälle, mutta kuvan paikka on tarkoituksella valittu näin.

**Tan Zoumaitak**. Lähikuva pusseja heiluttavasta naisesta.

**Tamrit**. Metsästyskohtaus paimentolaiskaudelta. Punaiset läiskät kuuluvat saaliseläimiin. (Lhote)

**Tamrit**. Matalan lipan alta löytyy yllätyskuva. Koko lipan alapuoli on malattu täyteen punaisia täpliä, jotka eivät näytä muodostavan mitään selvää kuviota. Kuvaavat ehkä liikettä. Paikalliset oppaamme eivät tunteneet maalausta.

Kaksiviikkoinen vaelluksemme lähenee loppuaan. Vielä on kameleiden kanssa selvittävä 600 metriä alempana olevaan laaksoon kiviä ja lohkareita täynnä olevan solan läpi.

**Tim Rass**. Hevoskauden kuvia. Kuvan keskellä maja, alaosassa vasemmalla hevosrattaat osittain näkyvissä.

**Tegahahart**

Aivan Djanetin vieressä, lentokentälle menevän tien varrella, on eräs Saharan kuuluisimmista ja kauneimmista kalliopiirroksista, "Itkevät lehmät".

Paikalliset oppaat kertovat mielellään tarinaa siitä, kun lehmälauma tutulle juomapaikalleen tullessaan huomasi lammikon kuivuneen...

Tarina koskettaa ajankohtaisuudellaan. Käynnissä olevan nopean ilmastonmuutoksen seuraukset ovat jo täällä arkipäivää.

**Tin Amali**. Esi-islamilainen hauta, d = 25 m.

Tassilin kasveja ja eläimiä

Tassilin kivigalleria

Tassilin outoja kuvia

Sisällysluettelo